cyanic-selkie/wikianc huggingface dataset:
মীন (মাস)
তামিল হিন্দু পঞ্জিকাতে মীন মাসকে বলা হয় পাঙ্গুনি, এবং এটি ঐতিহ্যগত পঞ্জিকাতে শেষ মাস। ভারতের প্রাচীন এবং মধ্যযুগীয় সংস্কৃত গ্রন্থগুলি মিনার সময়কাল সম্পর্কে তাদের গণনায় ভিন্ন, ঠিক যেমন তারা অন্যান্য মাসের সাথে করে। উদাহরণস্বরূপ, সূর্যসিদ্ধান্ত মীনের সময়কাল গণনা করে ৩০ দিন, ৮ ঘন্টা, ২৯ মিনিট এবং ১ সেকেন্ড। বিপরীতে, আর্যসিদ্ধান্ত মিনা মাসের সময়কাল গণনা করে ৩০ দিন, ৮ ঘন্টা, ৭ মিনিট এবং ৪২ সেকেন্ড।
ভারতীয় সৌর মাসের নামগুলি দক্ষিণ এশিয়ার এপিগ্রাফিক্যাল গবেষণায় উল্লেখযোগ্য। উদাহরণস্বরূপ, মীন মাস, অন্যান্য সৌর মাসের সাথে মধ্যযুগের মন্দিরগুলিতে খোদিত পাওয়া যায়। মিনা মাস চোল সাম্রাজ্যের স্মৃতিস্তম্ভে খোদিত পাওয়া যায়।
মীন মঙ্গল গ্রহের দরীয় বর্ষপঞ্জির অষ্টম মাস, যখন সূর্য মঙ্গল থেকে দেখা যায় মীন রাশির কেন্দ্রীয় বৃত্তকলা অতিক্রম করে।
আপনি নগরিয়া
আপনি নগরিয়া ১৯৪০ সালে গুঞ্জল পরিচালিত বলিউড চলচ্চিত্র। এতে অভিনয় করেছেন শোভন সামর্থ, কে এন সিং, নাজির এবং জয়ন্ত। ছবিটি হিন্দুস্তান সিনেটোনের ব্যানারে নির্মিত এবং সংগীতায়োজন করেছিলেন রফিক গজনভী ।
১৯৮৬ আইসিসি ট্রফি
১৯৮৬ আইসিসি ট্রফি সীমিত ওভারের ক্রিকেট প্রতিযোগিতা হিসেবে ১১ জুন থেকে ৭ জুলাই, ১৯৮৬ তারিখ পর্যন্ত ইংল্যান্ডে অনুষ্ঠিত হয়। এটি আইসিসি ট্রফি প্রতিযোগিতার তৃতীয় আসর। পূর্বতন দুই প্রতিযোগিতার ন্যায় এ আসরেও ১৬ দলের অংশগ্রহণ ঘটে। দলগুলো ৬০ ওভারব্যাপী ও সাদা পোষাকসহ লাল বল ব্যবহৃত হয়। চূড়ান্ত খেলা লন্ডনের লর্ডসে অনুষ্ঠিত হয়। বাদ-বাকী সকল খেলাই মিডল্যান্ডসে অনুষ্ঠিত হয়েছে।
চূড়ান্ত খেলায় নেদারল্যান্ডস দলকে হারিয়ে জিম্বাবুয়ে দল ধারাবাহিকভাবে দ্বিতীয়বারের মতো আইসিসি ট্রফির শিরোপা লাভ করে। এরফলে দলটি ১৯৮৭ সালের ক্রিকেট বিশ্বকাপ প্রতিযোগিতায় অংশগ্রহণের সুযোগ পায়। পূর্বের প্রতিযোগিতায় আবহাওয়া বিরূপ প্রভাব ফেললেও এ প্রতিযোগিতার সবগুলো খেলাতেই ফলাফল আসে।
প্রতিযোগিতার ধরন
১৬টি দল দুই গ্রুপে বিভক্ত হয়ে খেলে। তন্মধ্যে একটি গ্রুপে ৭ ও অন্য গ্রুপে ৯ দল ছিল। প্রত্যেক দল একে-অপরের বিপক্ষে একবার প্রতিদ্বন্দ্বিতায় অবতীর্ণ হবে। জয়ী দল ৪, খেলা শুরু হয়েছে অথচ ফলাফল না হলে কিংবা কোন বল মাঠে না গড়ালে ২ পয়েন্ট পাবে ও পরাজিত হলে কোন পয়েন্ট লাভ করবে না। উভয় গ্রুপ থেকে শীর্ষস্থানীয় দু'টি দল সেমি-ফাইনাল খেলবে। কোন কারণে পয়েন্ট সমান হলে রান রেটের মাধ্যমে শীর্ষস্থান নির্ধারণ করার নিয়ম প্রণয়ন করা হয়।
পয়েন্ট তালিকা
হলুদ রঙে চিহ্নিত দলগুলো সেমি-ফাইনালে অংশগ্রহণ করে।
রামপুরহাট কলেজ
রামপুরহাট কলেজ, স্থাপিত হয় ১৯৫০ সাালে, এই কলেজটি সরকার অনুমোদিত এবং বর্ধমান বিশ্ববিদ্যালয় স্বীকৃত একটি কলেজ।
হিরোশি ইনাগাকি
হিরোশি ইনাগাকি (稲垣浩; ৩০ ডিসেম্বর ১৯০৫ – ২১ মে ১৯৮০) একজন জাপানী চলচ্চিত্র পরিচালক এবং চিত্রনাট্যকার ছিলেন। তিনি সামুরাই ত্রয়ী পরিচালনা করে খ্যাতি অর্জন করেন এবং এর জন্য একাডেমি পুরস্কারও অর্জন করেন। পরিচালক হওয়ার আগে তিনি শিশু অভিনেতা ছিলেন।
মিস ইউনিভার্স ১৯৯৯
মিস ইউনিভার্স ১৯৯৯, ৪৮তম মিস ইউনিভার্স প্রতিযোগিতা, ২৬ মে ১৯৯৯ সালে চাগুয়ারমাস, ত্রিনিদাদ ও টোবাগোর চাগুয়ারমাস কনভেনশন সেন্টারে অনুষ্ঠিত হয়েছিল। অনুষ্ঠান শেষে বতসোয়ানার এমপুলে কোয়ালাগোবেকে মুকুট পরান বিদায়ী ত্রিনিদাদ ও টোবাগোর ওয়েন্ডি ফিটজউইলিয়াম। ৮৪ জন প্রতিযোগী এই বছর প্রতিদ্বন্দ্বিতা করে।
বিভাগ (জীববিজ্ঞান)
বিভাগ হলো জৈবিক শ্রেণিবিন্যাসের একটি ক্রমধারা, যা প্রাণিবিদ্যা এবং উদ্ভিদবিদ্যায় পৃথকভাবে ব্যবহৃত হয়।
উদ্ভিদ ও ছত্রাকবিজ্ঞানে বিভাগ বলতে পর্বের সমতুল্য একটি পদকে বোঝায়। উভয় শব্দের ব্যবহারই ইন্টারন্যাশনাল কোড অব বোটানিক্যাল নোমেনক্ল্যাচারের অধীনে অনুমোদিত এবং উভয়ই বিজ্ঞান-সাহিত্যে সাধারণভাবে ব্যবহৃত হয়।
স্থলজ উদ্ভিদ প্রধান বিভাগগুলো হলো: মার্চ্যান্টিয়োফাইটা (লিভারওয়ার্টস), অ্যান্থোসিরোটোফাইটা (হর্নওয়ার্টস), ব্রায়োফাইটা (মস), ফিলিকোফাইটা (ফার্ন), স্ফেনোফাইটা (অশ্বপুচ্ছ), সাইকাডোফাইটা (সাইকাস), গিঙ্কোফাইটা (গিঙ্কো), পিনোফাইটা (কনিফার), নিটোফাইটা (নিটোফাইট) এবং ম্যাগনলিওফাইটা (এনজিওস্পার্ম বা সপুষ্পক উদ্ভিদ)। বিভাগের এই অনুক্রমে উদ্ভিদরাজি ক্রমবিকশিত বা বিবর্তিত হয়েছে বলে ধারণা করা হয়। বর্তমানে সপুষ্পক উদ্ভিদ স্থলভাগের বাস্তুতন্ত্রে আধিপত্য বিস্তার করে। স্থলভাগের সংবাহী উদ্ভিদ প্রজাতির প্রায় ৮০%-ই সপুষ্পক উদ্ভিদ।
প্রাণীবিজ্ঞানে বিভাগ শব্দটি ইনফ্রা-শ্রেণির নিম্নতর এবং কোহর্টের উচ্চতর একটি ঐচ্ছিক ধাপ হিসেবে ব্যবহার করা হয়। এক ধরনের মাছের শ্রেণিবিন্যাসে এটি একটি বহুল ব্যবহৃত ধাপ (যেমন ক্যারল, ১৯৮৮ )। টেলিওস্ট মাছকে অ্যাক্টিনোপ্টিরিজি (রশ্মিময় পাখনাযুক্ত মাছ) শ্রেণিভুক্ত টেলিওস্টি বিভাগ হিসাবে স্বীকৃতি দেওয়া হয়। সাধারণত খুব কম ক্ষেত্রেই (যেমন মিলনার ১৯৮৮ ) জীবন্ত চতুষ্পদীর মাংসল হাতের (সারকোপ্টিরিজি) উপস্থিতিতে মেরুদণ্ডী প্রাণীদের অ্যাম্ফিবিয়া এবং অ্যাম্নিওটা বিভাগে বিভক্ত করা হয়।
এলজিবিটি
thumb| এলজিবিটি প্রকাশনা, [[গৌরব পদযাত্রা ও সম্পর্কিত অনুষ্ঠানগুলিতে (এমন ইতালির বোলোনা প্রাইড ২০০৮-এর এই মঞ্চে) এলজিবিটি আদ্যক্ষরটিকে বর্জন করে নতুন নতুন শব্দ নিয়মিতভাবে যোগ করা হচ্ছে।]]
এলজিবিটি (বা জিএলবিটি) (ইংরেজি: LGBT বা GLBT) একটি নাম-আদ্যক্ষর। ১৯৯০-এর দশক থেকে এই আদ্যক্ষরটি পূর্বতন "গে কমিউনিটি"-র সংজ্ঞাবাচক নাম হিসেবে ব্যবহৃত হয়ে আসছে। সামগ্রিকভাবে "এলজিবিটি" বলতে বোঝায় "লেসবিয়ান, গে, বাইসেক্সুয়াল ও ট্রান্সজেন্ডার" অর্থাৎ, নারী ও পুরুষ সমকামী, উভকামী ও রূপান্তরকামী। ১৯৮০-এর দশকের মধ্য থেকে শেষ ভাগের মধ্যে "গে কমিউনিটি"-র পরিবর্তে "এলজিবি" আদ্যক্ষরটির ব্যবহার চালু হয়। এরপর ১৯৯০-এর দশকে "এলজিবিটি" আদ্যক্ষরটি গৃহীত হয়। উল্লেখ্য, "গে কমিউনিটি" শব্দটি সম্প্রদায়ের অনেকেরই যথাযথ প্রতিনিধিত্ব করছিল না বলে মনে করা হচ্ছিল।
"যৌনতা ও লিঙ্গ পরিচয়-ভিত্তিক সংস্কৃতিগুলির" বৈচিত্র্যের প্রতি গুরুত্ব আরোপ করার জন্য "এলজিবিটি" শব্দটি ব্যবহৃত হয়। সাধারণভাবে অ-বিষমকামী সমকামী, উভকামী বা রূপান্তরকামী কোনো ব্যক্তিকে বোঝাতেও এই শব্দটি ব্যবহৃত হয়। এই ধরনের অন্তর্ভুক্তির স্বীকৃতি হিসেবে আদ্যক্ষরটির একটি জনপ্রিয় পাঠান্তরে ইংরেজি "কিউ" (Q) অক্ষরটি যুক্ত করা হয় যৌন অভিমুখিতার স্থলে কুইয়্যার (কিম্ভুত) বা কোয়েশ্চনিং (প্রশ্নবিদ্ধ) বোঝাতে (অর্থাৎ, "এলজিবিটিকিউ" বা "জিএলজিবিটিকিউ", ১৯৯৬ সাল থেকে নথিভুক্ত।
সংজ্ঞাবাচক নাম হিসেবে এই আদ্যক্ষরটি মূলধারায় পরিণত হয়। মার্কিন যুক্তরাষ্ট্র ও অন্য কয়েকটি ইংরেজি-ভাষী দেশের অধিকাংশ "যৌনতা ও লিঙ্গ পরিচয়-ভিত্তিক" কমিউনিটি সেন্টার ও গণমাধ্যম দ্বারা গৃহীতও হয়।
ইতিহাস
সমকামী শব্দটি সর্বপ্রথম ভালো অর্থে মোটেই ব্যবহার করা হয় নি। হোমোফাইল শব্দ কর্তৃক এটি স্থানান্তরিত হয় ১৯৫০ ও ১৯৬০ এর দিকে। এবং ১৯৭০ সালে গে শব্দ ব্যবহার প্রচলন হয়। পরবর্তীতে, সমকামি সমাজে  গে শব্দটি গ্রহণযোগ্যতা পায়। লারস উলেরস্টাম সেক্সুয়াল মাইনরিটি শব্দজোড়া ১৯৬০ সালের দিকে সর্বপ্রথম ব্যবহার করেন। যা মূলতঃ জাতীয়তার দিক দিয়ে সংখ্যালঘু শব্দের সাথে মিল রেখে প্রয়োগ করে করা হয়।
বিতর্ক
এলজিবিটি বা জিএলবিটি আদ্যাক্ষর সকলের কাছে সমান গ্রহণযোগ্যতা পায় না। অনেকেই রূপান্তরলিঙ্গের ও রূপান্তরকামীদের লেসবিয়ান, গে ও বাইসেক্সুয়ালদের (এলজিবি) সাথে একই তালিকায় ফেলা নিয়ে প্রশ্ন তুলেন। তাদের পক্ষে যুক্তি হল, রূপান্তরলিঙ্গ ও রূপান্তরকামিতা যৌন পরিচয়ের সাথে সম্পর্কযুক্ত, যৌন অভিমুখিতার সাথে নয়
এলজিবি ইস্যুগুলো যৌন অভিমুখিতাকে কেন্দ্র করে, যৌন পরিচয় নিয়ে নয়। মূলত এলজিবি সম্প্রদায়ের বেশ কিছু অধিকার আদায়ের লক্ষ্যে এই পার্থক্য তুলে ধরা হয়। এলজিবি সম্প্রদায় সমলিঙ্গের বিবাহের আইনি অধিকার এবং মানবাধিকার নিয়ে কাজ করছে, যা রূপান্তলিঙ্গের মানুষের ক্ষেত্রে অনেকক্ষেত্রেই প্রয়োগ করার মত নয়।
বাংলাদেশ ও ভারতে
বাংলাদেশ ও ভারত উভয় স্থানে সমকামীরা যাবজ্জীবন কারাদণ্ডে ভূষিত হওয়ার বিধান বিদ্যমান। তবে উভয়স্থানে উভলিঙ্গ ব্যক্তিদের অধিকার নিশ্চিত করার চেষ্টা চলছে।
রাম স্বরূপ
রাম স্বরূপ (১৯২০ - ২৬ ডিসেম্বর ১৯৯৮) একজন ভারতীয় পণ্ডিত, দার্শনিক এবং লেখক এবং হিন্দু পুনরুজ্জীবনবাদী আন্দোলনের চিন্তাবিদ ছিলেন। তিনি ভারতীয় ইতিহাস, ধর্ম এবং রাজনীতি সম্পর্কে তাঁর বইয়ের জন্য পরিচিত। তিনি ধর্মের সমালোচকও ছিলেন। সীতা রাম গোয়েলের সাথে একত্রে তিনি প্রকাশনা সংস্থা ভয়েস অব ইন্ডিয়া প্রতিষ্ঠা করেছিলেন। তাঁর বই "হাদিসের মাধ্যমে ইসলাম বোঝার" বইটি ভারতে নিষিদ্ধ ছিল।
জীবনী
রাম স্বরূপ আগরওয়াল ১৯২০ সালে হরিয়ানা রাজ্যের অন্তর্গত সোনিপথে এক ব্যাংকার পিতার ঘরে জন্মগ্রহণ করেন। তিনি ১৯৪১ সালে দিল্লি বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছিলেন। তিনি ভারতের স্বাধীনতা আন্দোলনে অংশ নিয়েছিলেন, এবং অরুণা আসফ আলীর মতো মুক্তিযোদ্ধাদের সহায়তা করেছিলেন। ১৯৪৪ সালে তিনি চেঞ্জার্স ক্লাব শুরু করেছিলেন, এর মধ্যে লক্ষ্মী চাঁদ জৈন, রাজ কৃষ্ণ, গিরিলাল জৈন এবং ইতিহাসবিদ সীতা রাম গোয়েল অন্তর্ভুক্ত ছিলেন। ১৯৪৮-৪৯ সালে, তিনি মহাত্মা গান্ধীর শিষ্য মীরা বেহনের (মেডেলিন স্লেড) হয়ে কাজ করেন।
খালিদ ইসা
আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে খালিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল জাজিরার হয়ে তিন মৌসুমে ১৩ ম্যাচে অংশগ্রহণ করার পর ২০১৩–১৪ মৌসুমে তিনি আল আইনে যোগদান করেছেন।
২০১১ সালে, খালিদ সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।
প্রারম্ভিক জীবন
খালিদ ইসা মুহাম্মদ বিলাল সাইদ ১৯৮৯ সালের ১৫ই সেপ্টেম্বর তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
খালিদ সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০১১ সালের ৬ই অক্টোবর তারিখে, ২২ বছর ও ২১ দিন বয়সে, ডান পায়ে ফুটবল খেলায় পারদর্শী খালিদ চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি চীন ১–২ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খালিদ সর্বমোট ১ ম্যাচে অংশগ্রহণ করেছেন।
অর্ঘ্য রায় প্রধান
অর্ঘ্য রায় প্রধান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় মেখলিগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।  তার বাবা অমর রায় প্রধান লোকসভা সদস্য ও বিধায়ক হিসেবে দায়িত্ব পালন করেছেন।
শিল্পকলা জাদুঘর
একটি শিল্প যাদুঘর বা শিল্প গ্যালারি হল প্রদর্শনীর জন্য ব্যবহৃত একটি স্থান, সাধারণত দৃশ্য শিল্পের জন্য। যাদুঘর প্রকাশ্য বা ব্যক্তিগত হতে পারে, তবে যে বিষয়টি যাদুঘরকে আলাদা করে সেটি হল  সংগ্রহের মালিকানা। অঙ্কনচিত্রই সবচেয়ে বেশি প্রদর্শিত শিল্প সামগ্রী ; তাছাড়াও, ভাস্কর্য, আলংকারিক শিল্প, আসবাবপত্র, বস্ত্র, পোশাক, অঙ্কন, মোমরং, জল রং, কোলাজ, প্রিন্ট, শিল্পীদের এর বই, ফটোগ্রাফ, এবং স্থাপনা শিল্পও নিয়মিত প্রদর্শিত হয়। যদিও প্রাথমিকভাবে দৃশ্য শিল্পকর্ম প্রদর্শনের স্থান প্রদানের উপর বিশেষ গুরুত্ব দেওয়া হয়,  তবে শিল্প গ্যালারিকে  অন্যান্য শৈল্পিক কাজকর্মের জন্যও কখনও কখনও ব্যবহার করা হয়, যেমন পারফর্মিং আর্টস, সঙ্গীতানুষ্ঠান বা কবিতা পাঠ।
গ্যালারির প্রকার শব্দটি পাবলিক এবং ব্যক্তিগত প্রতিষ্ঠানগুলির সাথে সম্পর্কিত। পাবলিক গ্যালারি অলাভজনক হয়, এবং এখানে কিছু নির্দিষ্ট শিল্পকর্মই প্রদর্শিত হয়। ব্যক্তিগত সংগ্রহশালা একপ্রকারের বাণিজ্যিক প্রতিষ্ঠান যারা শিল্পকর্ম বিক্রয় করে। যাই হোক, দুপ্রকার গ্যালারিই ভ্রাম্যমাণ এবং সাময়িক প্রদর্শনী আয়োজন করতে পারে, অন্যকোন সংগ্রহশালা থেকে শিল্পসামগ্রী ঋণ নিয়েও।
ব্যাপকভাবে, উত্তর আমেরিকায়, গ্যালারি শব্দটি বলতে ব্যক্তিগত গ্যালারিই বোঝায়, যেখানে একটি পাবলিক গ্যালারি সম্ভবত একটি শিল্প যাদুঘর। ব্রিটিশ এবং কমনওয়েলথ ব্যবহারে, গ্যালারি শব্দটি বলতে পাবলিক গ্যালারিই বোঝায়, যা একে ব্যক্তিগত বা বাণিজ্যিক গ্যালারি থেকে পৃথক করে, এবং শুধুমাত্র যাদুঘর বলতে  ঐতিহাসিক, প্রত্নতাত্ত্বিক বা বৈজ্ঞানিক শিল্পকর্মের সংগ্রহশালাকে বোঝায়।
যাদুঘরের গ্যালারি যাদুঘরের কক্ষ যেখানে জনসাধারণের জন্য শিল্প প্রদর্শন করা হয়, সেখানে প্রায়ই গ্যালারি হিসাবে উল্লেখিত হয়, উদাহরণস্বরূপ, প্রাচীন মিশরীয় শিল্পের জন্য নিবেদিত কক্ষকে মিশরীয় গ্যালারি বলা হয়।
কনটেম্পোরারি গ্যালারি
কনটেম্পোরারি শিল্প গ্যালারি বলতে ব্যক্তিগত জন্য লাভ-জনক বাণিজ্যিক গ্যালারিকে বোঝায়। এই বড় শহুরের কেন্দ্রে এই ধরনের গ্যালারি একাধিক থাকতে পারে। ছোট শহরে কমপক্ষে একটি গ্যালারি থাকে, তবে  মফস্বল, গ্রাম বা দূরবর্তী এলাকায় যেখানে শিল্পীরা একত্রিত হন, সেখানেও এই ধরনের গ্যালারি দেখা যায়। উদাহরণস্বরূপ, তাওস আর্ট কলোনি এবং সেন্ট আইভস, কর্নওয়াল।
কনটেম্পোরারি শিল্প গ্যালারি প্রায়শই সাধারণ জনগনের জন্য বিনামূল্য উন্মুক্ত থাকে, যদিও কিছু -কিছু আধা ব্যক্তিগতও হয়। শিল্পদ্রব্য বিক্রয় করে তারা মোটামুটি পঁচিশ থেকে পঞ্চাশ শতাংশ লাভ করে। তবে অনেক অলাভ-জনক বা সমষ্টিগত প্রদর্শনশালাও আছে। টোকিওর মতো কিছু শহরে কিছু গ্যালারি শিল্পীদের প্রতিদিন একদরে দেয়, কিন্তু কিছু আন্তর্জাতিক শিল্প বাজারে অপ্রচলিত। গ্যালারিগুলি প্রায়ই একক প্রদর্শনীর আয়োজন করে। তত্ত্বাবধারকরা প্রায়ই একটি নির্দিষ্ট বিষয়, শিল্পের প্রবণতা, বা একদল শিল্পীদের গোষ্ঠী নিয়ে একটি বার্তা সঙ্গে দলগত প্রদর্শনী করে থাকেন। গ্যালারিগুলি মাঝে মাঝে বিশিষ্ট শিল্পীদের নিয়মিত প্রদর্শনীর সুযোগ দিয়ে থাকে।
গ্যালারি বলতে শিল্পী সমবায় বা শিল্পী কতৃত পরিচালিত স্থানকেও বোঝায়, যেটি প্রায়শই (উত্তর আমেরিকা আর পশ্চিম ইউরোপের) আরও গণতান্ত্রিক ও নির্বাচন প্রক্রিয়ায় কাজ করে থাকে। এ রকম গ্যালারির বোর্ড পরিচালন কমিটি থাকে এবং স্বেচ্ছাসেবী ও মাইনে করা কর্মী থাকে যারা প্রদর্শনীর নির্বাচন ও তত্ত্বাবধান করে এবং যাতে অনেক সময় শিল্প নির্বাচনে ব্যবসায়িক দক্ষতার অভাব থাকে।
ভ্যানিটি গ্যালারি ভ্যানিটি গ্যালারি হল একটি আর্ট গ্যালারি যা শিল্পীদের কাছ থেকে তাদের শিল্প প্রদর্শনের জন্য অর্থ নিয়ে থাকে, অনেকটা ভ্যানিটি প্রেসের মত যেখানে লেখকরা অর্থ দিয়ে তাদের লেখা প্রকাশ করে। এখানে অনেকক্ষেত্রে সঠিক তত্ত্বাবধানের অভাব থাকে এবং  যত বেশি সংখ্যক শিল্পীর অন্তর্ভুক্তকরণ মূল লক্ষ হয়ে দাঁড়ায়। বেশিরভাগ শিল্প পেশাদারই জীবনপঞ্জি দেখে শিল্পীদের সনাক্ত করতে সক্ষম হন।
অটো ইয়েসপার্সেন
অটো ইয়েসপার্সেন [ʌtˢo ˈjɛsb̥ɐsn̩] (জুলাই ১৬, ১৮৬০ - এপ্রিল ৩০, ১৯৪৩) একজন ডেনীয় ভাষাবিজ্ঞানী এবং ইংরেজি ব্যাকরণ বিশেষজ্ঞ।
প্রাথমিক জীবন
অটো ইয়েসপার্সেন জুটল্যান্ডের র‍্যান্ডারসে জন্মগ্রহণ করেন। শৈশবে তিনি ডেনীয় ভাষাবিজ্ঞানী রাস্‌মুস রাস্কের কাজ দ্বারা অনুপ্রাণিত হন এবং রাস্কের ব্যাকরণ শিক্ষা সাহায্যে আইসল্যান্ডীয়, লাতিন ও স্পেনীয় ভাষায় দক্ষতা অর্জন করেন। ১৭ বছর বয়সে তিনি কোপেনহেগেন বিশ্ববিদ্যালয় এ ভর্তি হন। আইন বিষয়ে পড়াশোনা করলেও তিনি ভাষা শিক্ষার চর্চা চালিয়ে যান। ১৮৮১ সালে তিনি সম্পূর্ণরূপে ভাষা শিক্ষায় মনোনিবেশ করেন এবং ১৮৮৭ সালে দ্বিতীয় ভাষা হিসেবে ইংরেজি ও লাতিনসহ ফরাসি ভাষায় স্নাতকোত্তর ডিগ্রী লাভ করেন। তিনি নিজের ভরণপোষণের জন্য কিছুদিন আংশিক সময়ের স্কুল শিক্ষক ও ডেনীয় পার্লামেন্টে শর্টহ্যান্ড রিপোর্টার হিসেবে কাজ করেন। ১৮৮৭ থেকে ১৮৮৮ সালে তিনি ইংল্যান্ড, জার্মানি, ও ফ্রান্স ভ্রমণ করেন এবং হেনরি সুইট ও পল পাসির মত ভাষাবিজ্ঞানীদের সাথে সাক্ষাৎ করেন এবং অক্সফোর্ড বিশ্ববিদ্যালয় এ বক্তৃতায় অংশগ্রহণ করেন। তার শিক্ষক ভিলহেল্ম থমসেন এর উপদেশানুসারে তিনি ১৮৮৮ সালের আগস্ট মাসে কোপেনহেগেন ফিরে আসেন এবং ইংলিশ কেস সিস্টেম বিষয়ের উপর তার ডক্টরিয়াল ডিসার্টেশন শুরু করেন। ১৮৯১ সালে তিনি কৃতিত্বের সাথে ডক্টরেট ডিগ্রি লাভ করেন।
সিলেটি
প্রাথমিক ইতিহাস
১৯৪৭-এর দেশ ভাগের আগমুহূর্ত পর্যন্ত, সিলেটিরা ব্রিটিশ ভারতের উত্তর-পূর্বাঞ্চলীয় আসামের সাথে ছিল। সিলেটি প্রবাসী মূলত অর্থনৈতিকভাবে স্বচ্ছলতার প্রয়োজনে আবির্ভূত হয়, অন্যদিকে উন্নততর কর্মসংস্থান সন্ধানী অল্পবয়সী যুবকেরা সিলেটি প্রবাসী প্রতিষ্ঠার নেতৃত্ব দেন। ব্রিটিশ রাজের অস্থিরতার সময়, সিলেটের যেসব যুবকেরা ব্রিটিশ বণিক হিসেবে কাজ করত, তারা উন্নততর জীবন সন্ধানের জন্য জাহাজ ছেড়ে লন্ডনে নেমে পড়ে এবং অন্যরা মাতৃভূমিতে প্রবেশের জন্য বিকল্প পথ খুঁজে পায়, যা শৃঙ্খল স্থানান্তর ঘটায় এবং লন্ডনের পূর্ব প্রান্তে কর্মক্ষেত্রের আশেপাশে তাদের স্থান করে দেয়। ফলে লুটন, বার্মিংহাম, ম্যানচেস্টার, লিডস, ব্র্যাডফোর্ড, ওল্ডহ্যাম ইত্যাদির মতো শিল্প নগরী এবং শহরগুলিতে ভাল কাজের পরিবেশ লাভ করায় বিপুল পরিমাণ সিলেটি এসব জায়গায় আসতে থাকে। সিলেটিরা একটি নাবিক জাতি; সমুদ্র যাত্রা সমস্ত সিলেটিদের রক্তে সমাহিত হয়ে আছে, এবং যা সিলেটের যুবকদের জন্য একটি দুঃসাহসিক অভিযান ছিল; এবং ব্রিটিশ রাজ কর্তৃক ১৭৯৩ সালের চিরস্থায়ী বন্দোবস্ত আইন অনুসারে তাদের জমিদারি পুনর্বিবেচনা না করা পর্যন্ত দেশের সমগ্র সামাজিক, রাজনৈতিক এবং অর্থনৈতিক অবস্থা পরিবর্তন এবং সমুদ্রে যাওয়া প্রয়োজনীয় হয়ে ওঠে। সিলেটের তরুণরা প্রধানত কলকাতা, মুম্বাই এবং সিঙ্গাপুর থেকে জাহাজে উঠে। প্রথম দিককার কিছু সিলেটি নাবিক ব্রিটেন এবং আমেরিকা পরিদর্শন করে এবং কর্মসংস্থান চায়; যদিও ম্যাগনা কার্টা লিবার্টটামের অনুসারে, তাদের উপর কোন আইনানুগ নিষেধাজ্ঞা ছিল না যাতে তারা স্বাধীনভাবে ব্রিটেন প্রবেশ করতে বা বের হতে পারে; কিছু লেখক বিক্ষিপ্তভাবে বলেন যে সিলেটি নাবিকরা জানত যে, মার্কিন যুক্তরাষ্ট্রে প্রবেশ করতে যেরূপ প্রয়োজন ছিল, মাতৃভূমিতে প্রবেশে তেমন অভিপ্রায় ঘোষণা করতে হয় না। প্রথম দিকের সংগৃহীত ইতিহাস সিলেটি প্রবাসী এবং সিলেটি নাবিকদের মধ্যে একটি শক্তিশালী সংযোগ নির্দেশ করে।
প্রবাসী
সিলেটি প্রবাসী বলতে সিলেট বিভাগের বংশোদ্ভূতদের বোঝায়, যারা সিলেট বিভাগ থেকে এসেছেন, এবং সিলেটের সাথে যাদের একটি নির্দিষ্ট দেশে আর্থ-সামাজিক ও রাজনৈতিক সম্পর্ক রয়েছে। সিলেটি প্রবাসীর সংখ্যা প্রায় ১০ লাখ, বিশেষত যুক্তরাজ্য, মার্কিন যুক্তরাষ্ট্র, কানাডা, জার্মানি, ইতালি, ফ্রান্স, অস্ট্রেলিয়া, পর্তুগাল, স্পেন, সুইডেন, ফিনল্যান্ড ও মধ্য প্রাচ্য এবং অন্যান্য ইউরোপীয় দেশ মিলিয়ে। ২০০৮-এর একটি গবেষণায় দেখা যায়, ব্রিটেনে সর্বোচ্চ সংখ্যক সিলেটি প্রবাসী বসবাস করে, যেখানে ৫,০০,০০০ লোক সিলেটি ভাষায় কথা বলে, যা যুক্তরাজ্যে বাস করা মোট বাংলাদেশীদের ৯৫%। ২০০৯ সালের আদমশুমারি অনুযায়ী এর প্রকৃত সংখ্যা আরো অনেক বেশি। বিশ্বব্যাপী ছড়িয়ে থাকা সিলেটি প্রবাসীদের রেমিট্যান্স প্রেরণ করা ব্যতীত বাংলাদেশে সিলেটিরা প্রতিকূলভাবে প্রভাবিত হয়েছে এবং উন্নয়ন উদ্যোগের অভাবে সিলেটি সম্প্রদায়ের লোকেরা চরমভাবে সরকারি উদ্যোগের অভাব বোধ করছে। নব্য-শাস্ত্রীয় তত্ত্ব অনুযায়ী, দরিদ্র লোকেরা সবচেয়ে ধনী দেশগুলোতে পাড়ি জমাবে এবং ঘনবসতিপূর্ণ এলাকার লোকেরা আরো বেশি জনবিরল অঞ্চলে চলে যাবে। যদিও এই তত্ত্ব স্পষ্টভাবে সমাধান করা হয়নি। মেধা পাচার মূলত হৃদয় থেকে হৃদয়ের একটি স্থানান্তর ছিল, বিশেষত অর্থনৈতিক বিকাশের ক্ষেত্রে, যখন সিলেটের তরুণরা আর্থিক সংকটের পরিপ্রেক্ষিতে ব্যাপক জনসংখ্যার বাংলাদেশ থেকে স্পিটলফীল্ডের জনাকীর্ণ রাস্তায় চলে আসে, বাংলাদেশের সকল এলাকা থেকে দরিদ্ররা সিলেট চলে আসে একটি উন্নততর জীবনের জন্য, যা সিলেটে অধিক জনসংখ্যা এবং সম্পদের অপ্রাপ্যতা সৃষ্টি করে।
অবদান
সিলেটিরা ইতিহাস জুড়ে সংস্কৃত সাহিত্যে অবদান রেখেছে। ১৫ শতকে, জগদীশ তর্কালঙ্কার বেশ কয়েকটি সংস্কৃত গ্রন্থ রচনা করেছিলেন, যার মধ্যে অনেকগুলি অসংখ্য খণ্ডে তৈরি হয়েছিল। তর্কালঙ্কারের 'শব্দশক্তিপ্রকাশিকা' ছিল সংস্কৃত শিক্ষার্থীদের জন্য একটি বিখ্যাত পাঠ্যপুস্তক। তাঁর সমসাময়িক, লাউড়ের অদ্বৈত আচার্য, যোগবশিষ্ঠ-ভৈষ্ঠ এবং গীতা বৈশ্য নামে দুটি মধ্যযুগীয় সংস্কৃত গ্রন্থ রচনা করেন। ১৬ শতকে, সিলেটের বিখ্যাত লেখকদ্বয় মুরারি গুপ্ত চৈতন্য মহাপ্রভুর প্রথম সংস্কৃত জীবনী রচনা করেন এবং রঘুনাথ শিরোমণি সংস্কৃতে ৪০টি গ্রন্থ রচনা করেন। হিন্দুধর্মের প্রধান গ্রন্থ মহাভারতের প্রথম বাংলা অনুবাদ ১৭ শতকে সিলেটের শ্রী সঞ্জয় লিখেছিলেন।
তন্দুর রুটি
থাম্ব| ভারতের উত্তর প্রদেশ রাজ্যের তন্দুরি রুটি তন্দুর রুটি একটি মাটির চুলায় সেঁকানো রুটিকে বোঝায় যাকে তন্দুর বলা হয়।
ইতিহাস
প্রায় পাঁচ সহস্রাব্দ ধরে তন্দুর চুলায় খাবার রান্না করা হয়ে আসছে। রান্না করা খাবারের ইঙ্গিত সহ একটি মাটির চুলার অবশিষ্টাংশ কালিবঙ্গান, এবং বর্তমান আফগানিস্তান, পাকিস্তান, উত্তর-পশ্চিম ভারত, ইরান, ইরাক ও মধ্য এশিয়ার অন্যান্য স্থানে সিন্ধু নদী উপত্যকায় খনন করা হয়েছে।
ইংরেজি শব্দ তন্দুর এসেছে হিন্দি/উর্দু (तन्दूर/تندور), যা ফার্সি তানুর (تنور) বা তন্দুর (تندور) থেকে এসেছে। দেহখোদা ফার্সি অভিধান অনুসারে, ফার্সি শব্দটি শেষ পর্যন্ত আক্কাদিয়ান শব্দ  (𒋾𒂟) থেকে এসেছে, যা  'কাদা' ও  'শিখা' অংশ নিয়ে গঠিত এবং গিলগামেশের আক্কাদিয়ান মহাকাব্যের প্রথম দিকে উল্লেখ করা হয়েছে। সংস্কৃত সাহিত্যে তন্দুরকে  হিসাবে উল্লেখ করা হয়েছে, যেখানে তন্দুরি শুকনো, ভাজা খাবারকে  (শস্য, মাংস ইত্যাদির মতো তন্দুরে ভাজা) ও কয়লায় ভাজা হিসাবে বর্ণনা করা হয়েছে যাকে  বলা হয়।
তন্দুর ওভেন গড়ে ভারতীয় বাড়িতে প্রচলিত নয় কারণ সেগুলি তৈরি করা, চালু করা ও রক্ষণাবেক্ষণ করা ব্যয়বহুল। শহুরে অঞ্চলে খাঁটি তন্দুরি খাবার প্রায়শই বিশেষ রেস্তোরাঁয় পাওয়া যায়। তবে, ভারতের গ্রামাঞ্চলে যেমন পাঞ্জাব, তন্দুর চুলাকে একটি সামাজিক প্রতিষ্ঠান হিসাবে বিবেচনা করা হয় কারণ একটি তন্দুর ওভেন সম্প্রদায়ের মধ্যে ভাগ করা হয়। মহিলারা তাদের প্রতিবেশী ও বান্ধবীদের সাথে দেখা করতে তাদের মেরিনেট করা মাংসের সাথে আতা নিয়ে চুলার জায়গায় যেতেন, যাতে তারা তাদের খাবার রান্নার জন্য অপেক্ষা করার সময় কথা বলতে ও খোশগল্প করতে পারে। শহরের লোকেরা একসময় এই সামাজিক কার্যকলাপে নিযুক্ত ছিল, কিন্তু এই অঞ্চলগুলিতে ব্যবসা ও বাণিজ্যিকতা বৃদ্ধির সাথে সাথে সাম্প্রদায়িক তন্দুর চুলা বিরল হয়ে উঠেছে। অস্বাভাবিক নয়, লোকেরা তাদের স্থানীয় বেকারিতে খাবার নিয়ে আসে যাতে তারা সেখানে ন্যায্য মূল্যে রান্না করে।
শহুরে অঞ্চলে তন্দুর চুলার ক্রমবর্ধমান অপ্রাপ্যতার কারণে, বিশেষ করে দক্ষিণ এশিয়ার বাইরের শহরগুলিতে, লোকেরা চুলা ব্যবহার না করে রান্নার প্রক্রিয়া ও খাবারের প্রতিলিপি করার জন্য উদ্ভাবনী কৌশল তৈরি করেছে। সাধারণ বিকল্পগুলির মধ্যে একটি চুলা বা কাঠকয়লা বা কাঠ দ্বারা জ্বালানীযুক্ত একটি গ্রিল অন্তর্ভুক্ত থাকে যাতে খাবারটি ধোঁয়াটে গন্ধে মিশে যায়।
৩৬০
৩৬০ গ্রেগরীয় বর্ষপঞ্জির একটি অধিবর্ষ।
ফজল করিম মিয়া
ফজল করিম মিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।
বারমাল জেলা
বারমাল জেলা (برمل ولسوالۍ, ) আফগানিস্তানের পাক্তিকা প্রদেশের একটি জেলা। এটি    পাকিস্তানের    উত্তর ওয়াজিরিস্তান এবং দক্ষীণ  ওয়াজিরিস্তানের সীমান্তের ধারে যা পাকিস্তানের  পূর্ববর্ততি    কেন্দ্রীয় প্রশাসিত উপজাতীয় অঞ্চলগুলির মধ্যে একটি জেলা হিসেবে পরিচিত।
আঙ্গুর আদা হচ্ছে জেলাটির প্রধান শহর। গোমল জেলার শকিন শুধু পশ্চিম অঞ্চলে অবস্থান করছে।
বারমাল জেলার অন্যান্য শহরগুলির মধ্যে রয়েছে নিম্নরুপ:
২: লামান আদা
৩: গাজখেল আদা
৪: জার্গার আদা
৫: টাইটুন শাগা
জেলাটিতে মূলত পশতুন সম্প্রদায়ের লোকজনের বসবাস, যেখানে প্রধানত খারোটি ও ওজিরা রয়েছে।
টেক্সটাইল ইঞ্জিনিয়ারিং কলেজ, নোয়াখালী
টেক্সটাইল ইঞ্জিনিয়ারিং কলেজ, বেগমগঞ্জ, নোয়াখালী বাংলাদেশ টেক্সটাইল বিশ্ববিদ্যালয় এর অধিভুক্ত একটি স্নাতক পর্যায়ের সরকারি প্রকৌশল কলেজ।
ইতিহাস
১৯১১ থেকে ১৯২৯ সালে ব্রিটিশ ঔপনিবেশিক শাসনামলে, যে ৩৩টি ভ্রাম্যমাণ বয়ন বিদ্যালয় ইস্ট বেঙ্গলে প্রতিষ্ঠিত হয়, বেগমগঞ্জ টেক্সটাইল ইঞ্জিনিয়ারিং কলেজ তাদের একটি। প্রতিষ্ঠানটি ১৯১৮ সালে প্রতিষ্ঠিত হয়।
লুইস হার্বার্ট গ্রে
লুইস হার্বার্ট গ্রে, পিএইচ.ডি. (১৮৭৫–১৯৫৫) ছিলেন একজন মার্কিন ভাষাবিজ্ঞানী যিনি নিউ জার্সিতে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৮৯৬ সালে স্নাতক এবং কলাম্বিয়া বিশ্ববিদ্যালয় থেকে ১৯০০ সালে পিএইচ.ডি. ডিগ্রি লাভ করেন।
টেক্সটাইল ইঞ্জিনিয়ারিং কলেজ, নোয়াখালী
কোর্সসমূহ
কলেজে চার বছর বি.এস.সি. টেক্সটাইল ইঞ্জিনিয়ারিং প্রোগ্রাম মধ্যে-
সুতো উৎপাদন ল্যাবরেটরি
এই পরীক্ষাগারে সুতা প্রস্তুত প্রযুক্তি সংক্রান্ত ব্যবহারিক জ্ঞান প্রদান করে।পরীক্ষাগারে নতুন প্রযুক্তির সঙ্গে প্রচলিত এবং আধুনিক যন্ত্রপাতি উভয় অন্তর্ভুক্ত আছে।
রসায়ন ল্যাবরেটরি
রসায়ন পরীক্ষাগারে এক সময়ে ৪০জন ছাত্র ব্যবহারিক পরীক্ষার করতে পারে।
আনজাম (১৯৪০-এর চলচ্চিত্র)
আনজাম ১৯৪০ সালে বলিউডের একটি চলচ্চিত্র, যা কাঞ্জভাই রাঠোড় পরিচালিত। এতে অভিনয় করেছেন অনিল কুমার, যশবন্ত ডেভ, মেহের সুলতানা ও স্যামসন।
কেষ্ট মুখার্জী
কেষ্ট মুখার্জী (Keshto Mukherjee জন্ম: ৭ অগাস্ট ১৯০৫- ২ মার্চ ১৯৮২ ) একজন ভারতীয় চলচ্চিত্র অভিনেতা এবং কৌতুক অভিনেতা তিনি ভারতের মহারাষ্ট্রের মুম্বাইয়ে জন্মগ্রহণ করেছিলেন তিনি হিন্দি চলচ্চিত্রতে কৌতুক মাতাল চরিত্রে দক্ষতা অর্জন করেছিলেন। তার সাথে পরিচালক ঋত্বিক ঘটকের খুব ভাল সম্পর্ক ছিল এবং যদিও তিনি হিন্দি চলচ্চিত্রতে কৌতুক মাতালের ভূমিকার জন্য বিখ্যাত ছিলেন তবুও তিনি তার অভিনয়ের দক্ষতার জন্য তাকে "বাড়ি থেকে পালিয়ে" তে একজন প্রতারক, 'অযান্ত্রিক' তে পাগল বা 'নাগরিক' এবং "যুক্তি তক্কো আর গপ্পো" তে খুব ছোট্ট কিন্তু গুরুত্বপূর্ণ ভূমিকা পালন করতে সুযোগ দিয়েছিলেন।
কেষ্ট মুখার্জীর অজানা তথ্য
১। মেরে আপনে (১৯৭৫) চলচ্চিত্রে, কেষ্ট মুখার্জী, মীনা কুমারীর এক দীর্ঘ দূর সম্পর্কের আত্মীয় হিসাবে উপস্থিত হন, যিনি তাদের ছেলেকে আয়া হিসাবে দেখাশোনা হাজির হয়েছিলেন, পরিচয় (১৯৭৮), তিনি একদল দুষ্টু বাচ্চাদের গৃহশিক্ষকের ভূমিকায় হাজির হয়েছিলেন, যারা তাকে একটি কচ্ছপের পিঠে মোমবাতি বসিয়ে আতঙ্কিত করে।
৪। হৃষীকেশ মুখোপাধ্যায়ের পরিচালিত প্রথম চলচ্চিত্র, 'মুসাফির'(১৯৫৭)-এ কেষ্ট মুখার্জী এক স্ট্রিট ডান্সার চরিত্রে অভিনয় করেছিলেন। তবে অসিত সেন যিনি তাকে "মা অর মমতা (১৯৭০) প্রথমবার একজন মাতালের চরিত্রে অভিনয় করার প্রস্তাব দিয়েছিলেন।
৫। কেষ্ট মুখার্জীর ছেলে বাবলু মুখার্জিও কৌতুক অভিনেতা এবং বেশ কয়েকটি ছবিতে অভিনয়ও করেছেন যেমন দিল। তবে শুষ্মিতা মুখোপাধ্যায় তার কন্যা ছিলেন না এটি একটি ভুল ধারণা রয়েছে অনেকের মধ্যে।
দেহত্যাগ
২ মার্চ ১৯৮২ সালে, ভারতের বোম্বাইতে মাত্র ৭৬ বছর বয়সে আমাদের সবাইকে ছেড়ে চলে যান, তার মৃত্যু হয়েছিল।
চলচ্চিত্রের তালিকা
]]'' (১৯৬০)
নেনাদ ক্রস্তিচিচ
নেনাদ ক্রস্তিচিচ (Ненад Крстичић, Nenad Krstičić; জন্ম: ৩ জুলাই ১৯৯০) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৮ সালে, ক্রস্তিচিচ সার্বিয়া অনূর্ধ্ব-২১ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৩ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
নেনাদ ক্রস্তিচিচ ১৯৯০ সালের ৩রা জুলাই তারিখে যুগোস্লাভিয়ার বেলগ্রেডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ক্রস্তিচিচ সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৪ বছরে ৬ ম্যাচে অংশগ্রহণ করেছেন।
ইংল্যান্ডের প্রথম হেনরি
প্রথম হেনরি  (১০৬৮ – ১ ডিসেম্বের ১১৩৫), হেনরি বিউকলার্ক নামেও পরিচিত, ১১০০ থেকে মৃত্যুকাল অবধি ইংলন্ডের রাজা ছিলেন। দিগ্বিজয়ী উইলিয়ামের চতুর্থ সন্তান ছিলেন। লাতিন এবং উদার শিল্প/লিবারাল আর্টস নিয়ে পড়াশুনা করেন। ১০৮৭-তে উইলিয়াম এর মৃত্যুর পরে, হেনরির বড় ভাইয়েরা রবার্ট কুরথোস এবং উইলিয়াম রুফাস যথাক্রমে নোরমান্দি এবং ইংল্যান্ড উত্তরাধিকার সুত্রে প্রাপ্ত করেন, কিন্তু হেনরির কাছে জমিহীন ছিলেন।হেনরি রবার্টের থেকে পশ্চিম-নোরমান্দি মধ্যে কন্টেনটিনের কাউন্টি/বিভাগ ক্রয় করেন।কিন্তু উইলিয়াম এবং রবার্ট ১০৯১ তে তাকে পদচ্যুত করেন । হেনরি কন্টেনটিনে ধীরে ধীরে তার ক্ষমতার ঘাঁটি পুনর্নির্মিত করেন এবং রবার্টের বিরুদ্ধে ,উইলিয়ামের সঙ্গে নিজের মিত্রতা বানিয়ে রাখলেন। যখন উইলিয়াম ১১০০ তে শিকার অভিযানে বেরিয়ে দুর্ঘটনায় মারা যান ,হেনরি সেখানে উপস্থিত ছিলেন, তখন তিনি ইংরেজি সিংহাসন দখল করেন এবং তার রাজ্যাভিষেক এর সময় উইলিয়ামের কম জনপ্রিয় নীতিগুলি সংশোধন করার প্রতিশ্রুতি দেন।
ইংল্যান্ডের হেনরি এর নিয়ন্ত্রণ সম্পর্কে বাকবিতন্ডা করে, রবার্ট ১১০১ সালে আক্রমণ করেন। এই সামরিক অভিযান শেষ হয় একটি আলোচনার মাধ্যমে, নিষ্পত্তি হয় যে রাজা হিসেবে হেনরিকে নিশ্চিত করা হল। এই শান্তি স্বল্পস্থায়ী ছিল, এবং হেনরি ১১০৫ ও ১১০৬ এ নরম্যানডির ডিউকের জমিদারি আক্রমণ করেন, অবশেষে রবার্টকে তিনচেব্রের যুদ্ধ-এ পরাজিত করেন। হেনরি রবার্টকে তার বাকি জীবনের জন্য কারারুদ্ধ রাখেন। হেনরির নরমান্দির উপর নিয়ন্ত্রণকে ফ্রান্স এর লুই ষষ্ঠ, ফ্লান্ডারস এর বাল্ডুইন এবং আঞ্জু এর ফাল্ক প্রতিদ্বন্দ্ব্বিতায় আহ্বান করেন, যারা রবার্টের ছেলে উইলিয়াম ক্লিটোর প্রতিদ্বন্দ্বীতার দাবি সমর্থন করছিলেন এবং ১১১৬ এবং ১১১৯ এর মধ্যে, ডিউকের জমিদারির মধ্যে, একটি প্রধান বিদ্রোহের সমর্থন করেন। এরপর ব্রেমুলের যুদ্ধ-এ হেনরি এর বিজয় লাভ করেন, লুইয়ের সঙ্গে ১১২০ তে একটি অণুকূল শান্তি নিষ্পত্তি হয়।
শৈশব ও উপস্থিতি,১০৬৮-৮৬
হেনরি ১০৬৮-তে সম্ভবত ইংল্যান্ডে জন্মগ্রহণ করেন, গ্রীষ্ম বা বছরের শেষ সপ্তাহে যত দূর সম্ভব ইয়র্কশায়ার এর সেলবি শহরে। তার বাবা ছিলেন উইলিয়াম, যিনি মূলত নরমানডির ডিউক ছিলেন, পরে ১০৬৬-র আক্রমণে, ওয়েলস এর বিস্তৃত জমির সঙ্গে, ইংল্যান্ডের রাজা হয়ে ওঠেন। আক্রমনটি একটি আংল-নরমান অভিজাত গোষ্ঠীর সৃষ্টি করেছিল, বহুজনের ইংলিশ চ্যানেল এর উভয়দিকে বিস্তৃত সম্পত্তি ছিল। এই অ্যাংলো-নরমান ব্যারনদের ফ্রান্স রাজত্বর সঙ্গে সাধারণত এক গভীর সম্পর্ক ছিল,যা তখন জেলা এবং ছোট শাসন-র একটি দুর্বলভাবে সংগ্রহ ছিল। শুধুমাত্র রাজার সংক্ষিপ্ত নিয়ন্ত্রণে ছিল। হেনরির মা, ফ্লান্ডার এর মাটিল্ডা, ফ্রান্সের রবার্ট দ্বিতীয়র নাতনী ছিলেন, এবং তিনি সম্ভবত, তার কাকা ফ্রান্সের রাজা প্রথম হেনরি র নামে হেনরির নামকরণ করেন।
মৃত্যু, ১১৩৫
হেনরি, মাটিল্ডা, এবং জিওফ্রের মধ্যে সম্পর্ক রাজার অন্তিম বছরগুলোতে উত্তরোত্তর টানাপোড়েনের মধ্যে কাটে .মাটিল্ডা এবং জিওফ্রে, ইংল্যান্ডের প্রকৃত সমর্থনের ঘাটতির সন্দেহপ্রকাশ করছিলেন। ১৯৩৫ এ তারা হেনরিকে তার জীবিত অবস্থাতেই নোরমান্ডির রাজ দুর্গটিকে মাটিল্ডাকে হস্তান্তর করতে আহ্বান জানান।, এবং নর্মান কৌলীন্য শপথ করে যে তার দ্রুত আনুগত্য স্বীকার করবে. হেনরি রাগতভাবে তেমনটা করতে বিরোধ করলেন,সম্ভবত এট গুরুত্ব না দিয়ে যে জিওফ্রে নরমান্ডিতে ক্ষমতা বাজেয়াপ্ত করতে পারে দক্ষিণের ব্যারনদের মধ্যে উইলিয়াম,পনথিউ এর জমিদার এর নেতৃত্বে একটি নতুন বিদ্রোহ দেখা দিল ,যেখানে যেখানে জিওফ্রে ও মাতিলডা বিদ্রোহীদের সমর্থনে হস্তক্ষেপ করছিলেন। হেনরি ১১৩৫ এ মারা যান. তিনি তখন নরমান্ডিতে কন্যা ও নাতি, নাতনিদের সঙ্গে দেখা করতে গিয়েছিলেন। তার মৃত্যুর পর তার কন্যা মাতিল্ডা এবং তার ভাইপো, স্টিফেন ইংল্যান্ডের রাজা কে হবে এই নিয়ে ঝগড়া করেন এবং একটি অরাজকতার গৃহযুদ্ধ শুরু হয়।
কিয়ের স্টারমার
স্যার কিয়ের স্টারমার কে.সি.বি., কিউ.সি., এম.পি. (জন্ম ২ সেপ্টেম্বর ১৯৬২) ইংল্যান্ডের লেবার পার্টির একজন রাজনীতিবিদ, যিনি হলবর্ন এবং সেইন্ট প্যানক্রাস কাউন্টির সংসদ সদস্য ও ব্রেক্সিটের ছায়া সম্পাদক হিসেবে দায়িত্ব পালন করেন। এছাড়াও তিনি একজন ব্যারিস্টার। তিনি ইংল্যান্ডের পাবলিক প্রসিকিউশনের পরিচালক (ডিপিপি) এবং ক্রাউন প্রসিকিউশন সার্ভিসের (সিপিএস) প্রধান হিসেবেও দায়িত্ব পালন করেছেন। তিনি বিশেষত মানবাধিকার বিষয়ক সমস্যার ক্ষেত্রে প্রতিবাদী আইনজীবী হিসেবে কাজ করেছেন এবং কখনো প্রসিকিউশন না করেও ডিরেক্টর অব পাবলিক প্রসিকিউশনস (ডিপিপি) নির্বাচিত হন। তিনি ২০০২ সালে রানীর উপদেষ্টা ও ২০১৪ সালে ‘নাইট কমান্ডার অব দ্য অর্ডার অব দ্য বাথ’ উপাধিতে ভূষিত হন। ২০১৭ সালের ১৯ জুলাই তিনি প্রিভি কাউন্সিলর হিসেবে শপথ নেন। ২০২২ সালের মে মাসে, ব্রিটিশ পুলিশ যুক্তরাজ্যে ২০২১ সালে কার্যকর স্যানিটারি বন্দিত্বের নিয়ম লঙ্ঘনের অভিযোগে তদন্ত শুরু করার ঘোষণা দেয়।
জন্ম ও শিক্ষা
তিনি সাউথওয়ার্কে জন্মগ্রহণ করেন। তার পিতার নাম ছিল রড স্টারমার  এবং মাতা ছিলেন জোসেফাইন বেকার স্টারমার। চার ভাই বোনের মধ্যে তিনি ছিলেন দ্বিতীয়। ব্রিটিশ লেবার পার্টির প্রতিষ্ঠাতা কিয়ের হার্ডি র নাম অনুসারে তার  নাম রাখা হয়। প্রাথমিক শিক্ষা শেষে তিনি রেইগেট গ্রামার স্কুলে ভর্তি হন। লিডস বিশ্ববিদ্যালয়ে তিনি আইন বিষয়ে পড়ালেখা করেন এবং ১৯৮৫ সালে প্রথম শ্রেণীতে এলএলবি ডিগ্রী লাভ করেন।  অক্সফোর্ডের সেইন্ট এডমন্ড হল থেকে তিনি স্নাতকোত্তর শিক্ষা লাভ করেন এবং ১৯৮৬ সালে অক্সফোর্ড বিশ্ববিদ্যালয় থেকে ব্যাচেলর অব সিভিল ল (বিসিএল) ডিগ্রী লাভ করেন।
কর্মজীবন
কিয়ের ১৯৮৭ সালে ব্যারিস্টার হন। ম্যাকলিবেল কেসে(১৯৯৭) তিনি ডেভিড মরিস ও হেলেন স্টিলের আইন বিষয়ক উপদেশক ছিলেন। পরে এক সাক্ষাৎকারে তিনি এই কেসটিকে "ডেভিড এবং গোলিয়াথের লড়াই" বলে অভিহিত করেন। কারণ হিসেবে তিনি বলেন যে, ম্যাকডোনাল্ডসের পক্ষে ক্ষুরধার আইনজীবীদের একটি বিশেষ দল কাজ করছিলেন এবং অর্থনৈতিক ভাবেও তারা ব্যাপক শক্তিশালী ছিল। বিপরীতে ডেভ এবং  হেলেনের ক্ষমতা ও অর্থনৈতিক অবস্থান  ছিল খুবই দুর্বল। পরবর্তীতে ফ্র‍্যানি আর্মস্ট্রং এবং কেইন লোস, ম্যাকলিবেল কেসটি নিয়ে একটি ডকুমেন্টারি নির্মাণ করেন যেখানে তিনি একটি সাক্ষাৎকার প্রদান করেন। ২০০২ সালে তিনি কুইন্স কাউন্সেল হিসেবে নিয়োগ পান।
তিনি নর্দার্ন আয়ারল্যান্ড পুলিশিং বোর্ড এবং অ্যাসোসিয়েশন অব পুলিশ অফিসারসের মানবাধিকার বিষয়ক উপদেষ্টা ছিলেন। তিনি পররাষ্ট্র মন্ত্রীর মৃত্যুদণ্ডাদেশ বিষয়ক প্যানেলের সদস্য হিসেবে দায়িত্ব পালন করেন। ২০০৭ সালে তিনি বর্ষসেরা কিউ সি নির্বাচিত হন।
ডাইরেক্টর অব পাবলিক প্রসিকিউশনস (ডিপিপি)
২০০৮ সালের ২৫শে জুলাই অ্যাটর্নি জেনারেল প্যাট্রিসিয়া স্কটল্যান্ড ঘোষণা করেন কিয়ের স্টারমার, ক্রাউন প্রসিকিউশন সার্ভিস (সি পি এস) এর পরবর্তী প্রধান হবেন এবং তিনি স্যার ম্যাকডোনাল্ড, কিউ সি এর কাছ থেকে ১লা নভেম্বর দায়িত্ব বুঝে নেবেন। একজন প্রতিরক্ষা আইনজীবী হিসেবে তার পূর্বতন সি পি এস প্রধানও স্টারমারের এই নিয়োগপ্রাপ্তি কে স্বাগত জানান। এই দায়িত্ব পালনকালেই তাকে লেবার পার্টির সমর্থক হিসেবে বিবেচনা করা হয়েছিল।
২০১০ সালের ২২শে জুলাই তিনি ঘোষণা করেন আয়ান টমলিনসনের মৃত্যুর ব্যাপারে পুলিশ কর্মকর্তা সাইমন হেরউডের  প্রসিকিউশনে তিনি সম্মত নন। এই বিতর্কিত সিদ্ধান্তের ফলে তাকে পরবর্তীতে ব্যাপকভাবে সমালোচিত হতে হয়।
২০১২ সালের ৩রা ফেব্রুয়ারি তারিখে স্টারমার, শক্তি ও আবহাওয়া পরিবর্তন বিষয়ক মন্ত্রী ক্রিস হুনে এবং তার স্ত্রীকে সুষ্ঠ বিচারের প্রতিবন্ধকতা সৃষ্টির দায়ে অভিযুক্ত করে বিবৃতি দেন। এতে স্টারমার সঠিক প্রমাণিত হন। ফলে হুনে প্রথম কেবিনেট মন্ত্রী যাকে অপরাধ মূলক কার্যক্রমে জড়িত হওয়ার অপরাধে পদত্যাগ করতে বাধ্য করা হয়। এই কেসের ব্যাপারে স্টারমার বলেছিলেন "পর্যাপ্ত প্রমাণ হাতে থাকলে আমরা রাজনীতিবিদদের বিরুদ্ধে অভিযোগ আনতে পিছপা হই না।"
২০১২ সালের গ্রীষ্মে নিক কোহেন নামে জনৈক সাংবাদিক অভিযোগ করেন স্টারমার নিজেই পল চেম্বারস এর দীর্ঘমেয়াদি প্রসিকিউশনের জন্য দায়ী। একজন উড়ো জাহাজ যাত্রী যিনি ডনকাস্টার শেফিল্ড বিমানবন্দরে দীর্ঘ সময় যাত্রা শুরুর অপেক্ষায় থেকে বিরক্ত হয়ে সামাজিক যোগাযোগ মাধ্যম টুইটারে একটি বিদ্রুপাত্মক বার্তা প্রকাশ করেন। এই কেসটির নাম ছিল 'টুইটার জোক ট্রায়াল'।
বাক-স্বাধীনতার পক্ষের কর্মীরা এই কেসের বিরুদ্ধে জোর আন্দোলন গড়ে তোলেন। কিন্তু ক্রাউন প্রসিকিউশন সার্ভিস দীর্ঘদিন চেম্বার্স এর আপিলের বিপক্ষে তাদের শক্ত অবস্থান ধরে রাখে। চেম্বার্স এর পক্ষে যারা ছিলেন তারা বলেন, অন্যান্য অনেক পাবলিক প্রসিকিউটর চেম্বার্সের আপিলের বিরুদ্ধাচরণ করতে অস্বীকার করলেও স্টারমার ক্ষমতা ও বল প্রয়োগ করে তাদেরকে বিপথে চালিত করেন। কেননা তিনি "নিজের ভুল অস্বীকার করে নিজের মান বাঁচাতে চেয়েছিলেন।" যদিও ক্রাউন প্রসিকিউশন সার্ভিস এর পক্ষ থেকে বলা হয় মামলাটিতে স্টারমার কোনো রকম অবৈধ হস্তক্ষেপ করেননি।
২০১৩ সালের ১লা নভেম্বর তিনি ডাইরেক্টর অব পাবলিক প্রসিকিউশন (ডিপিপি) পদ থেকে অবসর গ্রহণ করেন এবং  অ্যালিসন সন্ডার্স তার স্থলাভিষিক্ত হন।
ডিপিপি এর দায়িত্ব ছাড়ার পর
২০১৩ সালের ডিসেম্বরের ২৮ তারিখে স্টারমার বিবিসি নিউজ কে বলেন "আমি পুনরায় প্রাইভেট প্র্যাকটিস শুরু করেছি। এই অবসর আমি বেশ উপভোগ করছি এবং অন্যান্য অনেক বিষয় বিবেচনার অবকাশও পাচ্ছি।"
রাজনৈতিক জীবন
২০১৪ সালের ১৩ ই ডিসেম্বর স্টারমার লেবার পার্টির পক্ষ থেকে হলবর্ন এন্ড সেন্ট প্যানক্রাস আসনের এমপি নির্বাচিত হন। ২০১৫ সালের সাধারণ নির্বাচনে ১৭০৪৮ সংখ্যাগরিষ্ঠতা নিয়ে তিনি নির্বাচিত হন। এড মিলিব্যান্ডের অবসর গ্রহণের পর, লেবার পার্টির ২০১৫ সালের লিডারশিপ ইলেকশনের সময় অনেকানেক কর্মীরা তাকে পার্টির প্রধান হওয়ার লড়াইয়ে অবতীর্ণ হতে পরামর্শ দেন। কিন্তু, 'রাজনৈতিক অভিজ্ঞতায় ঘাটতি আছে' কারণ দর্শিয়ে স্টারমার সেটা করেননি। বরঞ্চ এই ক্যাম্পেইনের সময় তিনি এ্যান্ডি বার্নহ্যামের পক্ষে কাজ করেন।
পুনরায় ২০১৬ সালে লেবার পার্টির লিডারশিপ ইলেকশনে ওয়েন স্মিথের পক্ষাবলম্বন করে জেরেমি করবিন কে সরানোর চেষ্টা করেন এবং ব্যর্থ হন।
ছায়া মন্ত্রিসভা
২০১৬ সালের ৬ অক্টোবর লেবার পার্টির নেতা জেরেমি করবিন ব্রেক্সিটের ছায়া সেক্রেটারি হিসেবে এমিলি থর্নবেরির স্থানে স্টারমারকে বহাল করেন। জিনা মিলারের হয়ে ব্রেক্সিট সেক্রেটারির বিপক্ষে সহায়তা করার জন্য স্টারমার, "মিশকন ডি রেয়া" নামক আইন ব্যবসাপ্রতিষ্ঠান হতে নিজেকে প্রত্যাহার করেন। এখানে তিনি মানবাধিকার বিষয়ে বিশেষজ্ঞ উপদেষ্টা হিসেবে নিয়োজিত ছিলেন। ছায়া স্বরাষ্ট্রমন্ত্রী হিসেবে  নিজের ক্ষমতাকে আশ্রয়  করে তিনি ইউরোপিয়ান ইউনিয়ন এর বাইরে বৃটেনের "লক্ষ্য ও উদ্দেশ্য" সম্পর্কে আলোকপাত করেন এবং ব্রেক্সিট পরিকল্পনা অবমুক্ত করতে সরকারে আবেদন করেন। ২০১৬ সালের ৬ ডিসেম্বর প্রধানমন্ত্রী থেরেসা মে নিশ্চিত করেন যে  ব্রেক্সিট হবে, যেটা নামান্তরে স্টারমারের বিজয় বলে চিহ্নিত করা হয়।
২০১৬ সালের 'ব্রেক্সিট রেফারেন্ডাম' এ 'ইউরোপ ত্যাগ' জয়যুক্ত হওয়ার পর স্টারমার প্রশ্ন উত্থাপন করেন যে, "এই ব্রেক্সিট 'হার্ড বা  চরম ব্রেক্সিট' (ব্রিটেন ইউরোপ থেকে শুধুমাত্র রাজনৈতিকভাবেই নয় বরং ইউরোপীয় সমন্বিত একক বাজার ব্যবস্থা থেকে আলাদা হবে) হবে কিনা?" তিনি বলেন যে, থেরেসা মে এবং তার সরকারকে যথাসময়ে বহুসংখ্যক প্রয়োজনীয় আইন প্রণয়ন ও সংস্কার করতে সময়ের সাথে প্রতিযোগীতায় নামতে হবে। অথবা কোন চুক্তি ছাড়াই ব্রিটেন যদি ইউরোপিয়ান ইউনিয়ন ত্যাগ করে তাহলে উৎকট আইন-শূন্যতার ফলে ব্রিটেনকে ভবিষ্যতে ভুগতে হতে পারে।
২৫ শে সেপ্টেম্বর ২০১৮ তে তিনি লিভারপুলের লেবার পার্টির কনফারেন্সে ঘোষণা করেন "(ব্রেক্সিট সম্বন্ধে) একটা পাবলিক ভোটের জন্য পার্টি কে অবশ্যই প্রচারণা চালাতে হবে।"
ব্যক্তিগত জীবন
স্টারমার ২০০৭ সালে ভিক্টোরিয়া আলেকজান্ডার নামে একজন সলিসিটর এর সঙ্গে বিবাহবন্ধনে আবদ্ধ হন। তিনি এক পুত্র ও এক কন্যার জনক। তাকে 'স্যার কিয়ের স্টারমার' ডাকা হয়। কারণ তিনি 'আইন ও বিচারের ক্ষেত্রে অবদানের জন্য' ২০১৪ সালে নাইট উপাধি লাভ করেন। তবে তিনি নিজে এই উপাধি ব্যবহার করেন না। তিনি একটি আঞ্চলিক সংবাদপত্র 'হ্যাম এন্ড হাই' কে বলেন "আমি উপাধি বা খেতাবের প্রতি আকৃষ্ট নই।" তিনি আরো বলেন "ডি পি পি হিসেবে দায়িত্ব পালনকালে সবাই আমাকে ডাইরেক্টর বলে সম্বোধন করত এবং আমি বলতাম 'দয়া করে আমাকে ডাইরেক্টর বলবেন না, কিয়ের স্টারমার বলবেন।' এখনো আমাকে এই ধরনের সংগ্রাম করতে হয়।"
প্রণীত পুস্তকসমূহ
স্টারমার ফৌজদারি আইন এবং মানবাধিকার বিষয়ে ইংরেজি ভাষায় অনেকগুলো পুস্তক প্রণয়ন এবং  সম্পাদনা করেছেন।
দেশী ঘোল
দেশী ঘোল (গু:छाश छाश, হি:छाछ छाछ) হল ভারতীয় উপমহাদেশে জনপ্রিয় একটি দই-ভিত্তিক পানীয়। রাজস্থানীতে একে বলা হয় ঘোল, ওডিয়াতে বলা হয় ঘোল/চাশ, তামিল ও মালয়ালম ভাষায় মোরু, মারাঠিতে তাক, তেলেগুতে মজ্জিগা, কন্নড় ভাষায় মাজ্জিগে, তুলুতে আলে (উচ্চারণ আ-লে) ও বাংলায় ঘোল। ভারতীয় ইংরেজিতে এটাকে প্রায়ই বাটারমিল্ক বলা হয়।
প্রস্তুতি এবং বৈচিত্র
মাধনি (হুইপার) নামে একটি হাতে ধরা যন্ত্র ব্যবহার করে একটি পাত্রে দই (দই / দই) এবং ঠান্ডা পানি একসাথে মন্থন করে দেশী ঘোল তৈরি করা হয়। এটিকে বিভিন্ন ধরনের মশলা দিয়ে সাধারণ বা পাকা করে খাওয়া যেতে পারে বা মিষ্টি করে তৈরি করা যেতে পারে (এবং তখন মিথি দেশী ঘোল নামে পরিচিত)। দেশী ঘোল তাজা দই থেকে তৈরি করা যেতে পারে ও এই জাতীয় দেশী ঘোলের প্রাকৃতিক স্বাদ হালকা মিষ্টি।
টক ও স্বাদ
দেশী ঘোল সাধারণভাবে খাওয়া যেতে পারে, তবে সাধারণত সামান্য লবণ যোগ করা হয়। এটি দেশী ঘোলের জন্য সবচেয়ে সাধারণ মশলা। লবণাক্ত দেশী ঘোলে এককভাবে বা একে অপরের সাথে সংমিশ্রণে অনেক অন্যান্য টক ও মশলা যোগ করা যেতে পারে। দেশী ঘোলে যোগ করার আগে এই মশলাগুলি সাধারণত এক চামচ রান্নার তেল ব্যবহার করে একটি কড়ায় ভাজা হয়।
প্রাগৈতিহাসিক এশিয়া
thumb|300px|এশিয়া মহাদেশের মানচিত্র {{legend|#FF7E00;|উত্তর এশিয়া / ইউরেশিয়া}} {{legend|#FF0000;|মধ্য এশিয়া}} {{legend|#0000FF;|পূর্ব এশিয়া}} {{legend|#00FF00;|পূর্বের কাছাকাছি / মধ্যপ্রাচ্য}} {{legend|#FF00FF;|দক্ষিণ এশিয়া}} {{legend|#00FFFF;|দক্ষিণ - পূর্ব এশিয়া}}
এশীয় হোমিনিডের উৎস
thumb|200px|আধুনিক জর্জিয়ার দমানসি থেকে হোমো ইরেটাস জর্জিকসের এই অবক্ষয়টি আফ্রিকান মহাদেশের বাইরে প্রারম্ভিক মানুষের উপস্থিতির প্রথম সাক্ষ্য। thumb|200px|পিকিং ম্যানের চেহারা যেমন হতে পারে।
শুরুর দিকের হোমিনিড
প্রায় ১.৮ মিলিয়ন বছর আগে, আফ্রিকান মহাদেশ থেকে কিছু হোমিনিড (বানরসদৃশ্য যে সকল প্রাণী দুই পায়ে ভর দিয়ে হাঁটে, তাদের হোমিনিড নামে অভিহিত করা হয়) এ অঞ্চলে চলে আসে। হোমো ইরেকটাস (ন্যায়পরায়ন মানুষ) পূর্ব ও দক্ষিণপূর্ব এশিয়ার মধ্যে ১.৮ মিলিয়ন থেকে ৪০,০০০ বছর আগে বাস করত বলে ধারণা করা হয়। তাদের আঞ্চলিক পার্থক্যকে হোমো ইরেকটাস সেন্সু স্ট্রিক্টো হিসাবে শ্রেণীবদ্ধ করা হয়। মহিলাদের গড় ওজন ৫২ কেজি এবং গড় উচ্চতা ৪.৯ ফুট ছিল। পুরুষদের গড় ওজন ৫৮ কেজি এবং গড় উচ্চতা ১.৭ মিটার ছিল। তারা মাংসের সঙ্গে একটি নিরামিষ খাদ্য গ্রহণ করত বলে ধারণা করা হয়। হোমো স্যাপিয়েন্সের তুলনায় তাদের মস্তিষ্ক ছিল ছোট এবং তারা সাধারণ সরঞ্জাম ব্যবহার করত।
হোমো ইরেক্টাস জাভা ম্যান নামে পরিচিত প্রাচীনতম দক্ষিণপূর্ব এশিয়ার হোমো জীবাশ্ম ইন্দোনেশিয়ার জাভাতে আগ্নেয়গিরির ধ্বংসাবশেষের স্তরগুলির মধ্যে পাওয়া যায়। ৪০ টি হোমো ইরেক্টাস ব্যক্তিদের প্রতিনিধিত্ব করে পিকিং ম্যান নামের জীবাশ্ম, বেইজিংয়ের ঝৌকোডিয়ানের কাছাকাছি পাওয়া যায় যা প্রায় ৪,০০,০০০ বছর আগের। প্রজাতিটি অন্তত কয়েক শত হাজার বছর ধরে চীনে এবং সম্ভবত ইন্দোনেশিয়ায় ২,০০,০০০ বৎসর পর্যন্ত বাস করে। তারা সম্ভবত প্রথম আগুন ব্যবহার করতে এবং খাবার রান্না করতে পারত।
জাভাতে প্রায় ৩,০০,০০০ বৎসর আগের হোমো ইরেক্টাসের মাথার খুলি পাওয়া গিয়েছিল। মধ্য চীনে ২,০০,০০০ থেকে ৫০,০০০ বছর আগের একটি খুলি পাওয়া গিয়েছিল যা হোমো হেইডেলবারেনসিসের অনুরূপ ছিল যা ইউরোপ ও আফ্রিকায় পাওয়া গিয়েছিল।
হোমো স্যাপিয়েন্স (মানুষ)
হোমো স্যাপিয়েন্স ৬০,০০০ থেকে ১,০০,০০০ বছর আগে আফ্রিকা থেকে অভিবাসী হয়ে দক্ষিণপূর্ব এশিয়াতে এসেছিল যা "আফ্রিকার বাইরে" মডেল নামে পরিচিত। মনে করা হয় যে, প্রায় ১,০০,০০০ বছর পূর্বে আফ্রিকা থেকে বের হয়ে মধ্যপ্রাচ্যের মধ্য দিয়ে হোমো স্যাপিয়েন্স স্থানান্তরিত হয়। ইসরায়েল এর নাজারেত নামক শহরের কাছাকাছি জেবল কাফ্জে নামক গুহায় প্রায় ৯৩,০০০ বছর আগের একটি মায়ের এবং একটি শিশুর কঙ্কালের ধ্বংসাবশেষ পাওয়া যায়। ধ্বংসাবশেষ কঙ্কালগুলি অন্য প্রজাতির অন্তর্ভুক্ত ছিল যা হোমো স্যাপিয়েন্সের ছিল না; এটি একটি "স্বতন্ত্র এবং অবিভক্ত ললাট শৈলশিরা যা চোখের খোল জুড়ে অবিচ্ছিন্ন" এবং অন্যান্য অসঙ্গতি ছিল।
গবেষকরা বিশ্বাস করেন যে আধুনিক মানুষ বা হোমো স্যাপিয়েন্স প্রায় ৬০,০০০ বছর আগে ভারত মহাসাগরের দক্ষিণ এশিয়ায় চলে আসে, কারণ ভারত মহাসাগরের সর্বাধিক বিচ্ছিন্ন এলাকায় বসবাসকারী মানুষের দেহে প্রাচীনতম আফ্রিকান ডিএনএ পাওয়া যায়। মানুষ সম্ভবত ৪৩,০০০ বছর আগে বন্য ষাঁড় ও সুবৃহৎ হাতির পাল অনুসরণ করে দক্ষিণ সাইবেরিয়া হয়ে অন্তর্দেশীয় এশিয়ায় পৌছায় এবং কিছু লোক সেখান থেকে দক্ষিণ বা পূর্ব দিকে অগ্রসর হয়। বোর্নিওর নিয়া গুহাতে পাওয়া মাথার খুলি থেকে বোঝা যায় যে, হোমো স্যাপিয়েন্স প্রায় ৪০,০০০ বছর আগে ইন্দোনেশিয়ায় যেতে সফল হয়েছিল।
হোমো স্যাপিয়েন্স নারীদের গড় ওজন এবং গড় উচ্চতা  ছিল। পুরুষদের গড় ওজন  এবং গড় উচ্চতা  ছিল। তারা সর্বভুক ছিল। পূর্বের হোমিনিডের তুলনায়, হোমো স্যাপিয়েন্সের মস্তিষ্ক ছিল বড় এবং শিং, হাড় এবং হাতির দাঁতের পরিবর্তে আরও জটিল সরঞ্জাম যেমন: ফলক, সূচিবিশেষ এবং ছোট পাথরের সরঞ্জাম ইত্যাদি ব্যবহার করত। তারাই একমাত্র হোমিনিড ছিল যারা ভাষার উন্নয়ন, কাপড় তৈরি, আশ্রয় নির্মাণ এবং সংরক্ষণের জন্য মাটির নিচে খাবার সঞ্চয় করত। উপরন্তু, তারা ভাষা গঠিত করতে, রীতি তৈরি করতে এবং শিল্প তৈরি করতে সমর্থ হয়েছিল।
উত্তর এশিয়া
চীনের উপরে উত্তর এশিয়া বা ইউরেশিয়া, যেখানে সাইবেরিয়া, একটি বিস্তৃত ভৌগোলিক অঞ্চল যা সতেরো শতকের পর থেকে রাশিয়ার অংশ ছিল।
উত্তর এশিয়ার দক্ষিণ-পশ্চিম প্রান্তে ককেশাস অঞ্চল অবস্থিত। এটি কালো সাগর এবং ক্যাস্পিয়ান সাগরের মধ্যে অবস্থিত, ইউরোপ ও এশিয়া মহাদেশের সীমান্তের একটি অঞ্চল। ককেশাস হচ্ছে ককেশাস পর্বতমালার কেন্দ্র, যা ইউরোপের সর্বোচ্চ পর্বত মাউন্ট এলব্রাস নিয়ে গঠিত। ককেশাসের দক্ষিণ অংশ স্বাধীন সার্বভৌম রাষ্ট্রগুলির আওতাধীন, আর উত্তরাংশগুলি রাশিয়ান ফেডারেশনের আওতাধীন।
আর্মেনিয়ার পার্বত্যাঞ্চল, প্রাগৈতিহাসিক আর্মেনিয়াতে নোলোলিক যুগের বসতির চিহ্ন দেখায়। মধ্য ককেশাস অঞ্চলের অপর পারে শালওয়েরী-শমু সংস্কৃতিটি প্রায় খ্রিস্টপূর্ব ৬০০০-৪০০০ অব্দে এ অঞ্চলের পরিচিত প্রাচীনতম প্রাগৈতিহাসিক সংস্কৃতির মধ্যে একটি। প্রায় খ্রিস্টপূর্ব ৩৩০০-২০০০ অব্দে এ এলাকার আরেকটি আদি সংস্কৃতি হল কূরা-আরাকস সংস্কৃতি, যা জর্জিয়া ত্রিলিয়েটি সংস্কৃতির (প্রায় খ্রিস্টপূর্ব ৩০০০-১৫০০ অব্দে) অনুসৃত।
মধ্য এশিয়া
কেন্দ্রীয় এশিয়া হচ্ছে এশিয়া মহাদেশের প্রধান অঞ্চল এবং পশ্চিমে কাস্পিয়ান সাগর থেকে পূর্ব চীন এবং দক্ষিণের আফগানিস্তান থেকে উত্তরের রাশিয়া পর্যন্ত বিস্তৃত। এটিকে কখনও কখনও মধ্য এশিয়া হিসাবেও উল্লেখ করা হয় ( ছয়টি দেশ সাধারণত এ অঞ্চলের মধ্যে অন্তর্ভুক্ত যাদের নামের শেষে "-স্তান" যুক্ত যার অর্থ "জমি") এবং এটি ইউরেশীয় মহাদেশ র্পযন্ত বিস্তৃত। দেশগুলো হলো কাজাখস্তান, কিরগিজস্তান, তাজিকিস্তান, তুর্কমেনিস্তান, উজবেকিস্তান এবং আফগানিস্তান।
পূর্ব এশিয়া
পূর্ব এশিয়ার আলোচনার মধ্যে প্রাগৈতিহাসিক চীন, তাইওয়ান, তিব্বত, জিনজিয়াং এবং কোরিয়া অঞ্চল অন্তর্ভুক্ত। প্রাগৈতিহাসিক চীনের অধ্যয়নের মধ্যে প্যালিওলিথিক যুগ, নব্যধর্মীয় সংস্কৃতির, ক্যালকোলিথিক সংস্কৃতির, চীনা ব্রোঞ্জ যুগ এবং ব্রোঞ্জ যুগ অন্তর্ভুক্ত।
চীন
প্রায় ৫,০০,০০০ বছর পূর্বে মধ্য চীনের উষ্ণ, উর্বর জলবায়ুর প্রতি প্রারম্ভিক মানুষ আকৃষ্ট হয়েছিল। ঝুকুউডিয়ানের ইউনান প্রদেশের একটি চুনাপাথরের গুহায় একসঙ্গে পিকিং ম্যান নামে পরিচিত প্রায় ৪৫ জন ব্যক্তির কঙ্কালের অবশিষ্টাংশ পাওয়া যায়। কঙ্কালের অবশিষ্টাংশগুলো ৪,০০,০০ থেকে ৬,০০,০০০ বছর পূর্বের এবং কিছু গবেষক চুলা এবং হস্তনির্মিত বস্তু দেখে বিশ্বাস করেন যে তারা আগুনের ব্যবহার জানত, যদিও এটি অন্যান্য প্রত্নতাত্ত্বিকদের দ্বারা চ্যালেঞ্জ করা হয়। এই অঞ্চলের  প্রায় ৮০০ মাইল পশ্চিমে, শান্সি প্রদেশের চিয়াংয়ের কাছাকাছি একটি জনগোষ্ঠীর অবশেষ পাওয়া যায় যা পেকিং ম্যানের আগে ওখানে বসবাস করত। ১,০০,০০০ থেকে ২,০০,০০০ বছর পূর্বের মধ্যে, নেনারথেরথাল চীনের বিভিন্ন স্থানে বসবাস করত। ১,০০,০০০ খ্রিষ্টপূর্বাব্দে, হোমো স্যাপিয়েন্স চীনে এবং ২৫,০০০ খ্রিষ্টপূর্বাব্দে আধুনিক মানুষ উত্তর চীনের সমভূমিতে বিচ্ছিন্ন অবস্থানে বসবাস করত, যেখানে তারা খাদ্যের জন্য শিকার করত ও মাছ ধরত। তারা হাড় এবং খোলকের জিনিসপত্র তৈরি করত।
প্রায় ৫,০০০ খ্রিষ্টপূর্বাব্দের শুরুর দিকে পীত নদীর উপত্যকায় বসবাসরত মানুষরা চাষ করত, মাছ ধরত, খাওয়ার জন্য শূকর ও কুকুর পালত এবং ভুট্টা ও চাল উৎপাদন করত। নব্যপ্রস্তরযুগের শেষের দিকে তারা চীনের প্রাচীনতম সম্প্রদায় ছিল। এদের হস্তকর্মের মধ্যে সিরামিকের পাত্র, বড়শি, ছুরি, তীর এবং সূঁচ অন্তর্ভুক্ত। প্রায় ৬,০০০ খ্রিষ্টপূর্বাব্দে উত্তরপশ্চিমের শানসি, গানসু ও হেনান প্রদেশে দুইটি সভ্যতা প্রতিষ্ঠিত হয়েছিল। তারা লাল মৃন্ময় পাত্র তৈরি করত। অন্যান্য যেসকল সভ্যতা উদিত হয়েছিল, যারা মৃন্ময় পাত্র তৈরি করত, এদের মধ্যে শানসির বৌ-চী ও বানপো এবং হেবিই এর চিশান মানুষ অন্তর্ভুক্ত।
চীনের ব্রোঞ্জ যুগের সাম্রাজ্য
তাইওয়ান
১৬২৪ খ্রিষ্টাব্দে ডাচ ইস্ট ইন্ডিয়া কোম্পানির আগমনের পর তাইওয়ানের প্রাগৈতিহাসিক কালের সমাপ্তি ঘটে এবং সমগ্র দ্বীপ জুড়ে প্রত্নতাত্ত্বিক খুঁজে পাওয়া যায়। ৫০,০০০ বছর বা তারও আগের মানব বসতির প্রমাণ পাওয়া যায়, যখন একটি ভূমি সেতু হিসাবে তাইওয়ান জলপ্রণালী নিম্ন সাগর স্তর দ্বারা উন্মুক্ত করা হয়েছিল। প্রায় ৫০০০ বছর আগে চীনের মূল ভূখণ্ড থেকে কৃষকরা দ্বীপটিতে গিয়ে বসতি স্থাপন করে। ধারণা করা হয় এই লোকেরা অস্ট্রোনেসিয়ান ভাষায় কথা বলত, যা প্রশান্ত মহাসাগর ও ভারতীয় মহাসাগরের দ্বীপ জুড়ে তাইওয়ান থেকে ছড়িয়ে পড়ে। বর্তমান তাইওয়ানীয় আদিবাসীরা তাদের বংশধর বলে মনে করা হয়।
কোরিয়া
প্রাগৈতিহাসিক কোরিয়া হচ্ছে কোরিয়ান উপদ্বীপের মানুষের অস্তিত্বের যুগ, যে কারণে লিখিত রেকর্ড বিদ্যমান ছিল না। তবে এটা, কোরীয় অতীত ইতিহাসের সর্বাধিক সেগমেন্ট গঠন করে এবং এটা পুরাতত্ত্ব, ভূতত্ত্ব, এবং জীবাশ্মবিজ্ঞান শাস্ত্রের অধ্যয়নের প্রধান উদ্দেশ্য।
জাপান
প্রাগৈতিহাসিক জাপানের গবেষণায় জাপানী প্যালিওলিথিক এবং জোমোন অন্তর্ভুক্ত রয়েছে।
পূর্বের কাছাকাছি
পূর্বের কাছাকাছি একটি ভৌগোলিক শব্দ যা সাধারনত পশ্চিম এশিয়াকে অন্তর্ভুক্ত করেছে। বিভিন্ন পাণ্ডিত্যপূর্ণ পরিমণ্ডলের মধ্যে বিভিন্ন সংজ্ঞার্থ থাকা সত্ত্বেও, এই শব্দটি মূলত উসমানীয় সাম্রাজ্যে সর্বাধিক পরিমাণে ব্যবহার করা হয়েছিল, তবে ধীরে ধীরে এটি মধ্যপ্রাচ্য শব্দটি দ্বারা প্রতিস্থাপিত হয়। এই অঞ্চলটিকে কখনও কখনও পূর্ব দিক বলা হয়।
পূর্ব দিকের কাছাকাছি ব্রোঞ্জ যুগের সময়রেখা
দক্ষিণ এশিয়া
thumb|[[ভারত|ভারতের অন্ধ্রপ্রদেশের পশ্চিম গোদাবরী জেলায় পাওয়া পাথরের টেবিল। ]]
দক্ষিণ এশিয়া হচ্ছে এশীয়া মহাদেশের দক্ষিণাঞ্চলীয় অঞ্চল, যা উপ-হিমালয় দেশসমূহ নিয়ে গঠিত এবং কিছু কর্তৃপক্ষের জন্য পশ্চিম ও পূর্ব দিকের কিছু দেশও অন্তর্ভুক্ত। ভূসংস্থানিকভাবে, এটি ভারতীয় প্লেটের অধীন, যা ভারতীয় উপমহাদেশের দক্ষিণ হিমালয় এবং হিন্দু কুশকে সমুদ্রপৃষ্ঠ থেকে উপরে রেখেছে। দক্ষিণ এশিয়া, ভারত মহাসাগরের দক্ষিণে এবং স্থল পথে পশ্চিম এশিয়া, মধ্য এশিয়া, পূর্ব এশিয়া ও দক্ষিণ-পূর্ব এশিয়ার মধ্যে অবস্থিত।
বর্তমান পাকিস্তানের রিয়াত অঞ্চলে কয়েকটি হস্তকর্ম পাওয়া যায় যেমন: একটি শাস এবং দুটি ফলক - যা ১.৯ মিলিয়ন বছর পূর্বে ঐ অঞ্চলে মানুষের বসবাসের ঈঙ্গিত দেয়, তবে এই সময় এখনো বিতর্কিত।
প্রাগৈতিহাসিক শ্রীলঙ্কা, ভারত ও তামিলনাড়ু সম্পর্কে নিবন্ধগুলিতে দক্ষিণ এশীয় প্রাগৈতিহাসের বিশ্লেষণ করা হয়।
ভারতের ব্রোঞ্জ যুগের সময়রেখা
দক্ষিণ-পূর্ব এশিয়া
দক্ষিণপূর্ব এশিয়া এশিয়ার একটি ভৌগোলিক অঞ্চল, যা ভৌগোলিকভাবে চীনের দক্ষিণ, ভারতের পূর্ব, নিউ গিনির পশ্চিমাঞ্চল এবং অস্ট্রেলিয়ার উত্তর অংশ নিয়ে গঠিত। অঞ্চলটি জুড়ে ভূ-তাত্ত্বিক প্লেটের ছেদ রয়েছে যা ভয়াবহ ভূমিকম্প এবং আগ্নেয়গিরির কার্যকলাপের সাথে যুক্ত। দক্ষিণপূর্ব এশিয়ার দুটি ভৌগোলিক অঞ্চল রয়েছে: (১) দক্ষিণপূর্ব এশিয়ার প্রধান অংশ, যা ইন্দোচিন নামে পরিচিত, যার মধ্যে রয়েছে কম্বোডিয়া, লাওস, মিয়ানমার (বার্মা), থাইল্যান্ড এবং ভিয়েতনাম; এবং (২) দক্ষিণ পূর্ব এশিয়ার সমুদ্রতীরবর্তী ব্রুনাই, মালয়েশিয়া, পূর্ব টিমর, ইন্দোনেশিয়া, ফিলিপাইন এবং সিঙ্গাপুর অন্তর্ভুক্ত।
বার্মা এবং কম্বোডিয়ার প্রাথমিক ইতিহাস, প্রাগৈতিহাসিক ফিলিপাইন, থাইল্যান্ড, মালয়েশিয়া এবং ইন্দোনেশিয়া সম্পর্কিত নিবন্ধগুলি থেকে এ অঞ্চলের ইতিহাস জানা যায়।
ইন্দোনেশিয়ার ফ্লোরস দ্বীপপুঞ্জে একটি বয়স্ক হোমিনিডের কঙ্কালের দেহাবশেষ পাওয়া যায় যা লম্বা ছিল। এটির মস্তিষ্ক ছিল ক্ষুদ্র এবং অতি ক্ষুদ্র্র্র্র আকৃতির জন্য এর "হবিট" নামকরণ করা হয়, স্বতন্ত্রভাবে এটিকে হোমো ফ্লোরসিয়ানসিস শ্রেণীতে শ্রেণীবদ্ধ করা হয়। ছোটো হোমিনিডগুলো প্রায় ১৮,০০০ বছর আগে বসবাস করত।
এনকাউন্টার (২০১৩-এর চলচ্চিত্র)
এনকাউন্টার ২০১৩ সালের একটি ভারতীয় বাংলা ছবি।ছবিটির পরিচালক সুমন মুখোপাধ্যায় ও প্রযোজক কামিনী তিওয়ারি।নতুন মুখ ধীরজ পণ্ডিত ও কোয়েল দাস মূখ্য চরিত্রে অভিনয় করেছে।
টিকা
টিকা বা প্রতিষেধক (বা ভ্যাকসিন): যে জৈব রাসায়নিক যৌগ যা অ্যান্টিবডি তৈরী হওয়ার প্রক্রিয়াকে উত্তেজিত করে দেহে কোন একটি রোগের জন্য প্রতিরোধ ক্ষমতা বা অনাক্রম্যতা জন্মাতে সাহায্য করে তাকে টিকা বলে। কোনো প্রাণীর দেহে রোগ সৃষ্টিকারী ভাইরাস, ব্যাক্টেরিয়া ইত্যাদির জীবিত (যার রোগসূচনাকারী ক্ষমতা শূন্য) বা মৃতদেহ বা কোনো অংশবিশেষ হতে প্রস্তুত ঔষধ যা ঐ প্রাণীর দেহে ঐ ভাইরাস বা ব্যাক্টেরিয়ার বিরুদ্ধে আন্টিবডি সৃষ্টি করে।